open-index/open-wikipedia-markdown huggingface dataset:
เส้นหมี่

**เส้นหมี่** หรือ **หมี่ขาว** คือเส้นก๋วยเตี๋ยวที่ทำจากข้าว มีลักษณะเป็นเส้นกลมสม่ำเสมอสีขาว เส้นเล็กและยาว คล้ายวุ้นเส้นแต่ไม่มีความใส เส้นหมี่ใช้เป็นส่วนประกอบในอาหารหลายชนิดในประเทศจีนและเอเชียตะวันออกเฉียงใต้ ในประเทศไทยมักนำไปทำเป็น ก๋วยเตี๋ยว ราดหน้า ผัดซีอิ๊ว ผัดหมี่ เป็นต้น.  จังหวัดทางภาคใต้ของประเทศไทยจะเรียกเส้นหมี่ว่า หมี่หุ้น หรือ บี่หุ้น

คำว่า *หมี่* มาจากภาษาจีน 米 ( *หมี่*) แปลว่า "ข้าว" ในภาษาจีนนั้นจะเรียกเส้นหมี่ว่า 米粉 (พินอิน: mífěn *หมีเฝิ่น*) ซึ่งแปลตรงตัวได้ว่า "เส้นข้าว"

## ประวัติ

## ดูเพิ่ม

* บะหมี่
* ข้าวปุ้น
* ลักซา
* ปันซิต
* เซไว
* ชาเหอเฟิ่น
* ขนมจีน

## อ้างอิง

## แหล่งข้อมูลอื่น
* Rice noodles

หมวดหมู่:ก๋วยเตี๋ยว
หมวดหมู่:อาหารเอเชียตะวันออกเฉียงใต้
เฝอ

thumb|เฝอเนื้อไก่
**เฝอ** (, ออกเสียง: []) เป็นอาหารเวียดนามชนิดหนึ่ง มีลักษณะคล้ายก๋วยเตี๋ยวของไทย แต่ต่างกันที่เส้น น้ำซุป และเครื่องเคียง เฝอ มีชื่ออื่นคือ *ก๋วยเตี๋ยวเวียดนาม, กวยจั๊บเวียดนาม, ก๋วยเตี๋ยวญวน* และ *กวยจั๊บญวน*

เฝอเป็นอาหารที่ประกอบด้วยเส้นก๋วยเตี๋ยวที่เรียกว่า *บั๊ญเฝอ* () คล้ายเส้นเล็กแต่กว้างกว่า หรือเป็นเส้นกลมสีขาวขนาดใหญ่กว่าขนมจีนเล็กน้อย ในน้ำซุปที่เคี่ยวจากเนื้อวัว (หรือเนื้อไก่) กระดูก หางวัว และเครื่องเทศบางชนิด เช่น อบเชยไซ่ง่อน เมล็ดดอกจัน ขิง กานพลู กระวานดำ เป็นต้น และตกแต่งด้วยหัวหอม ต้นหอม ผักชี ผักชีฝรั่ง สะระแหน่ โหระพา มะนาวหรือเลมอน ถั่วงอก และพริกหยวก ซึ่งสี่อย่างหลังมักจะแยกไว้เป็นอีกจานต่างหาก เพื่อให้ผู้รับประทานเติมได้ตามชอบ สำหรับซอสบางอย่างที่เป็นที่นิยมได้แก่ ซอสฮอยซิน น้ำปลา และซอสพริกศรีราชา

## ในประเทศเวียดนาม
เฝอเป็นอาหารจานหลักที่เป็นที่นิยมในประเทศเวียดนาม สามารถรับประทานได้ทุกมื้อ และส่วนใหญ่นิยมเฝอเนื้อวัว ( *เฝอบ่อ*) และมีแยกเป็นประเภท คือ เฝอเนื้อสดและเฝอเนื้อตุ๋น

ร้านเฝอที่ขึ้นชื่อร้านหนึ่งของประเทศเวียดนาม คือ เฝอ 24 (Pho 24) ซึ่งมี 60 สาขาในประเทศเวียดนาม และมี 20 สาขาในต่างประเทศ

## อ้างอิง

## แหล่งข้อมูลอื่น
* Bloom, Dan. "What's that Pho? - French loan words in Vietnam hark back to the colonial days" Taipei Times. May 29, 2010. http://taipeitimes.com/News/feat/archives/2010/05/29/2003474148
* VietnamWiki.net. "Pho Hanoi", *Vietnam Travel Wiki*,December 28, 2009.Pho Ha Noi 
* Lam, Andrew. "Pho", *All Things Considered*, National Public Radio, September 2, 1999 Surprising locations to find ''phở''
* Norris, Michele. "From Pho to Fast Food, an Immigrant's Tale", *All Things Considered*, National Public Radio, February 6, 2007 Biography of Bich Minh Nguyen
* Prakash, Snigdha. "Pho Sells", *Morning Edition*, National Public Radio, June 3, 2002. ''Campbell'' soup markets ''phở''
* Sullivan, Michael. "Vietnamese Pho Chain Takes on U.S. Competition", *Morning Edition*, National Public Radio, March 20, 2007. Introduction of chain restaurant in the USA

หมวดหมู่:ก๋วยเตี๋ยว
หมวดหมู่:อาหารเวียดนาม
หมวดหมู่:อาหารประจำชาติ
หมวดหมู่:อาหารจากเส้นของเวียดนาม
เจ้าชายคาร์ล ฟิลิป ดยุกแห่งแวร์มลันด์

**เจ้าชายคาร์ล ฟิลิปแห่งสวีเดน** หรือ **คาร์ล ฟิลิป เอ็ดมุนด์ เบอร์ติล** (; ประสูติเมื่อวันที่ 13 พฤษภาคม พ.ศ. 2522 ณ พระราชวังหลวง กรุงสต็อกโฮล์ม) เป็นดยุกแห่งวาร์มลานด์ พระองค์เป็นพระราชโอรสพระองค์ที่สองและพระองค์เดียวในพระเจ้าคาร์ลที่ 16 กุสตาฟ และ ราชินีซิลเวีย แรกประสูติพระองค์ทรงเป็นมกุฎราชกุมารแห่งสวีเดนและคงดำรงพระอิสริยยศนี้และรัชทายาทลำดับที่ 1 ในลำดับการสืบราชบัลลังก์เป็นเวลา 7 เดือนจนกระทั่งวันที่ 1 มกราคม พ.ศ. 2523 ซึ่งได้ทรงถูกถอดถอนทั้งสองตำแหน่งจากการเปลี่ยนแปลงพระราชบัญญัติการสืบราชสมบัติเพื่อให้ทายาทของกษัตริย์สืบสันตติวงศ์ได้ไม่ว่าจะเป็นเพศใด นับแต่นั้นเจ้าชายทรงอยู่ลำดับที่ 2 ของลำดับการสืบราชบัลลังก์สวีเดน ต่อจากวิกตอเรีย มกุฎราชกุมารี พระเชษฐภคินี แต่อย่างไรก็ดี เจ้าชายก็ทรงอยู่ลำดับก่อนหน้าในสายการสืบราชบัลลังก์อังกฤษเนื่องจากประเทศอังกฤษยังให้สิทธิบุรุษสืบราชสมบัติก่อนหน้าสตรีอยู่

เจ้าชายคาร์ล ฟิลิปทรงเข้ารับศีลจุ่มเมื่อวันที่ 31 สิงหาคม พ.ศ. 2522 ณ โบสถ์หลวง (Storkyrkan) กรุงสต็อกโฮล์ม โดยทรงมีพ่อและแม่ทูนหัวดังนี้คือ ดยุกแห่งฮัลลันด์ เจ้าชายเลโอโพลด์แห่งบาวาเรีย พระราชินีนาถมาร์เกรเธอที่ 2 และ สมเด็จพระองค์หญิงบีร์กิตตา

## พระอิสริยยศ

* 13 พฤษภาคม – 31 ธันวาคม พ.ศ. 2522: เจ้าชาย มกุฎราชกุมารแห่งสวีเดน (His Royal Highness The Crown Prince of Sweden)
* 1 มกราคม พ.ศ. 2523 – ปัจจุบัน: เจ้าชายคาร์ล ฟิลิปแห่งสวีเดน ดยุกแห่งแวร์มลันด์ (His Royal Highness Prince Carl Philip of Sweden, Duke of Värmland)

หมวดหมู่:บุคคลจากสต็อกโฮล์ม
หมวดหมู่:เจ้าชายสวีเดน
หมวดหมู่:ราชวงศ์เบอร์นาดอตต์
หมวดหมู่:ชาวสวีเดนเชื้อสายเยอรมัน
หมวดหมู่:มกุฎราชกุมารแห่งสวีเดน
อนุกรมกรันดี

**อนุกรมกรันดี** เป็นอนุกรมอนันต์ **1 − 1 + 1 − 1 + …** หรือเขียนได้ในรูป 

:\sum_{n=0}^{\infin} (-1) ^n 

อนุกรมนี้ตั้งชื่อตามชื่อของ กวีโด กรันดี นักคณิตศาสตร์ชาวอิตาลี อนุกรมนี้เป็นอนุกรมลู่ออก จึงไม่สามารถหาผลบวกได้ อย่างไรก็ตาม มีผู้สร้างข้อความขัดแย้งโดยพิสูจน์ว่าผลบวกของอนุกรมนี้เป็นจำนวนต่างๆได้ เช่น
* 1 − 1 + 1 − 1 + 1 − 1 + … = (1 − 1) + (1 − 1) + (1 − 1) + …  = 0 + 0 + 0 + … = **0**
* 1 − 1 + 1 − 1 + 1 − 1 + … = 1 + (−1 + 1) + (−1 + 1) + (−1 + 1) + … = 1 + 0 + 0 + 0 + … = **1**
* ให้ S = 1 − 1 + 1 − 1 + … ดังนั้น 1 − S = 1 − (1 − 1 + 1 − 1 + …) = 1 - 1 + 1 - 1 + … = S, 2S = 1, S = **1/2**
## อนุกรมเรขาคณิต
สำหรับจำนวนจริงใดๆ ในช่วง (-1,1) สามารถหาผลรวมของอนุกรมเรขาคณิตได้
::\lim_{N\to\infty}\sum_{n=0}^N r^n = \sum_{n=0}^\infty r^n=\frac{1}{1-r}.

หมวดหมู่:หนึ่ง
หมวดหมู่:อนุกรม
กิเดียน แมนเทล

thumb|250px|right|กิเดียน แมนเทล ค.ศ. 1790-1852
**กิเดียน แมนเทล** () (3 กุมภาพันธ์ ค.ศ. 1790 - 10 พฤศจิกายน ค.ศ. 1852) เป็นสูตินรีแพทย์, นักธรณีวิทยา, และนักบรรพชีวินวิทยา ชาวอังกฤษ.
เขาได้รับชื่อเสียงในฐานะผู้ค้นพบกลุ่มฟอสซิลชิ้นแรกที่ระบุได้ว่ามาจากไดโนเสาร์ ซึ่งก็คือฟันของอิกัวโนดอน

## อ้างอิง

* Dean, Dennis R. *Gideon Mantell and the Discovery of Dinosaurs.* Cambridge: Cambridge University Press, 1999. ISBN 0-521-42048-2
* McGowan, Christopher. *The Dragon Seekers: How an Extraordinary Circle of Fossilists Discovered the Dinosaurs and Paved the Way for Darwin.* Cambridge: Perseus Publishing, 2001. ISBN 0-7382-0282-7

## แหล่งข้อมูลอื่น
* A History of Dinosaur Hunting and Reconstruction ประวัติศาสตร์ของการค้นพบไดโนเสาร์
* NNDB
* Gideon Mantell ชีวประวัติที่ Strange Science.net

หมวดหมู่:บุคคลจากเทศมณฑลอีสต์ซัสเซกซ์
หมวดหมู่:นักบรรพชีวินวิทยา
หมวดหมู่:นักบรรพชีวินวิทยาชาวอังกฤษ
หมวดหมู่:สมาชิกราชบัณฑิตยสมาคมอังกฤษ
ดีวีไอ

thumb|
thumb|

**ส่วนต่อประสานวิทัศน์ดิจิทัล** หรือ **ดีวีไอ** () เป็นพอร์ตชนิดหนึ่งมีสีขาวไว้เสียบกับจอแอลซีดี กับเครื่องคอมพิวเตอร์ มีสัญญาณเป็นดิจิทัล

Digital Visual Interface จะใช้ในการเชื่อมต่อแหล่งวิดีโอไปยังอุปกรณ์แสดงผล เช่น จอภาพคอมพิวเตอร์ DVI ได้รับการพัฒนาเพื่อสร้างมาตรฐานอุตสาหกรรมสำหรับการถ่ายโอนเนื้อหาวิดีโอดิจิทัล อินเตอร์เฟซที่ถูกออกแบบมาเพื่อส่งวิดีโอดิจิทัลที่ไม่บีบอัดและสามารถกำหนดค่าให้สนับสนุนหลายโหมดเช่น DVI-D (ดิจิทัลเท่านั้น) DVI-A (แอนะล็อกเท่านั้น) หรือ DVI-I (ดิจิทัลและแอนะล็อก) พร้อมสนับสนุนการเชื่อมต่อแบบอะนาล็อกเช่นกัน

## อ้างอิง
* http://www.nvidia.com/object/product_geforce_gtx_280_us.html 

หมวดหมู่:ตัวเชื่อมต่อหน่วยแสดงผลดิจิทัล
หมวดหมู่:เทคโนโลยีภาพยนตร์และวิดีโอ
หมวดหมู่:เทคโนโลยีโทรทัศน์
หมวดหมู่:ตัวเชื่อมต่อโสตทัศน์
หมวดหมู่:มาตรฐานคอมพิวเตอร์
หมวดหมู่:โทรทัศน์ความละเอียดสูง
พระเจ้าบรมวงศ์เธอ พระองค์เจ้าสุจิตราภรณี

**พระเจ้าบรมวงศ์เธอ พระองค์เจ้าสุจิตราภรณี** (6 กุมภาพันธ์ พ.ศ. 2434 — 26 ตุลาคม พ.ศ. 2461) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาชุ่ม เมื่อวันศุกร์ เดือนยี่ แรม 13 ค่ำ ปีขาล โทศก จ.ศ. 1252 ตรงกับวันที่ 6 กุมภาพันธ์ พ.ศ. 2433 (แบบสากลคือ พ.ศ. 2434) ชาววังออกพระนามว่า "เสด็จพระองค์เล็ก" มีพระโสทรเชษฐภคินีพระองค์เดียว คือ พระเจ้าบรมวงศ์เธอ พระองค์เจ้าอาทรทิพยนิภา พระองค์สิ้นพระชนม์ในสมัยรัชกาลที่ 6 ด้วยพระโรคปัปผาสะ (ปอด) พิการเมื่อวันเสาร์ เดือน 11 แรม 6 ค่ำ ปีมะเมีย สัมฤทธิศก จุลศักราช 1280 ตรงกับวันที่ 26 ตุลาคม พ.ศ. 2461 เวลา 12.20 น. ที่พระตำหนักในพระราชวังดุสิต สิริพระชันษา 29 ปี ต่อมาเวลา 21.00 น. วันเดียวกัน พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินจากพระที่นั่งอัมพรสถาน มายังพระตำหนักพระเจ้าน้องนางเธอ พระองค์เจ้าสุจิตราภรณี เพื่อพระราชทานน้ำสรงพระศพ พระราชทานเพลิงพระศพเมื่อวันที่ 10 เมษายน พ.ศ. 2463 ณ พระเมรุ วัดเทพศิรินทราวาสราชวรวิหาร

## พระเกียรติยศ

### พระอิสริยยศ
* 6 กุมภาพันธ์ พ.ศ. 2434 - 23 ตุลาคม พ.ศ. 2453 : พระเจ้าลูกเธอ พระองค์เจ้าสุจิตราภรณี
* 23 ตุลาคม พ.ศ. 2453 - 26 ตุลาคม พ.ศ. 2461 : พระเจ้าน้องนางเธอ พระองค์เจ้าสุจิตราภรณี
* 26 พฤศจิกายน พ.ศ. 2468 : พระเจ้าพี่นางเธอ พระองค์เจ้าสุจิตราภรณี
* 10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าสุจิตราภรณี

### เครื่องราชอิสริยาภรณ์

## อ้างอิง

## พงศาวลี




## อ้างอิง
*

หมวดหมู่:พระราชธิดาในรัชกาลที่ 5
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
ท่าอากาศยานจอร์จบุชอินเตอร์คอนติเนนตัล

**ท่าอากาศยานจอร์จบุชอินเตอร์คอนติเนนตัล** () ตั้งอยู่ที่ฮิวส์ตัน รัฐเท็กซัส สหรัฐอเมริกา ห่างออกไปทางเหนือของตัวประมาณ 37 กิโลเมตร (23 ไมล์) บุชอินเตอร์คอนติเนนตัลเป็นท่าอากาศยานที่มีความสำคัญเป็นอันดับ 2 รองจากท่าอากาศยานนานาชาติดัลลาส-ฟอร์ทเวิร์ธ และยังเป็นที่ตั้งสำนักงานใหญ่ของสายการบินคอนติเนนตัล แอร์ไลน์

บุชอินเตอร์คอนติเนนตัล เดิมคือ ท่าอากาศยานฮิวส์ตันอินเตอร์คอนติเนนตัล โดยเปลี่ยนมาใช้ชื่อปัจจุบัน เมื่อปีพ.ศ. 2540 เพื่อเป็นเกียรติต่ออดีตประธานาธิบดีจอร์จ เอช. ดับเบิลยู. บุช

## อาคารผู้โดยสาร และสายการบิน
### อาคารผู้โดยสาร เอ
* คอนติเนนตัล แอร์ไลน์
** คอนติเนนตัลคอนเนคชั่น ให้บริการโดย โคลแกนแอร์
* เดลต้า แอร์ไลน์
** เดลต้าคอนเนคชั่น ให้บริการโดย คอมแอร์
** เดลต้าคอนเนคชั่น ให้บริการโดย ชัตเทิลอเมริกา
** เดลต้าคอนเนคชั่น ให้บริการโดย สกายเวสต์
** เดลต้าคอนเนคชั่น ให้บริการโดย แอตแลนติก เซาท์อีส แอร์ไลน์
* ฟรอนเทียร์แอร์ไลน์
* ยูไนเต็ดแอร์ไลน์
** ยูไนเต็ดเอกซ์เพรส ให้บริการโดย ชัตเทิลอเมริกา
** ยูไนเต็ดเอกซ์เพรส ให้บริการโดย สกายเวสต์
* ยูเอสแอร์เวย์
** ยูเอสแอร์เวย์ ให้บริการโดย อเมริกาเวสต์แอร์ไลน์
** ยูเอสเอกซ์เพรส ให้บริการโดย เมซาแอร์ไลน์
** ยูเอสเอกซ์เพรส ให้บริการโดย พีเอสเอแอร์ไลน์
** ยูเอสเอกซ์เพรส ให้บริการโดย รีพับบลิกแอร์ไลน์

### อาคารผู้โดยสาร บี
* คอนติเนนตัล แอร์ไลน์
** คอนติเนนตัลเอกซ์เพรส ให้บริการโดย โขโตโกวแอร์ไลน์
** คอนติเนนตัลเอกซ์เพรส ให้บริการโดย เอกซ์เพรสเจ็ตแอร์ไลน์
* นอร์ทเวสต์แอร์ไลน์
** นอร์ทเวสต์แอร์ลิงก์ ให้บริการโดย เมซาแอร์ไลน์
** นอร์ทเวสต์แอร์ลิงก์ ให้บริการโดย พินนาเคิลแอร์ไลน์

### อาคารผู้โดยสาร ซี
* คอนติเนนตัล แอร์ไลน์

### อาคารผู้โดยสาร ดี
* คอนติเนนตัล แอร์ไลน์
** คอนติเนนตัลเอกซ์เพรส ให้บริการโดย เอกซ์เพรสเจ็ตแอร์ไลน์
* เคย์แมนแอร์เวย์
* เคแอลเอ็ม
** เคแอลเอ็ม ให้บริการโดย ไพรเวตแอร์
* ไชน่าแอร์ไลน์
* ทีเอซีเอ
* บริติช แอร์เวย์
* ปากีสถานอินเตอร์เนชั่นเนลแอร์ไลน์
* ลุฟต์ฮันซา
* เอมิเรตส์
* เอเวียคซา
* แอร์ฟรานซ์
* แอโรเม็กซิโก

### อาคารผู้โดยสาร อี
* คอนติเนนตัล แอร์ไลน์
** คอนติเนนตัลเอกซ์เพรส ให้บริการโดย เอกซ์เพรสเจ็ตแอร์ไลน์

### สายการบินเช่าเหมาลำ
* ซันแอร์ ให้บริการโดย เวิลด์แอร์เวย์
* วาเลียนต์แอร์เวย์

### สายการบินขนส่งสินค้า
* โกเรียนแอร์คาร์โก
* คอนติเนนตัลแอร์ไลน์คาร์โก
* คาร์โกทีเอซีเอ
* คาร์โกลักซ์
* คาร์โกอิตาเลีย
* คิตตีฮอว์ก
* เคแอลเอ็มคาร์โก
* เจดคาร์โกอินเตอร์เนชั่นเนล
* เจเอแอลคาร์โก
* ไชน่าแอร์ไลน์คาร์โก
* ซาอุดิอาระเบียนแอร์ไลน์คาร์โก
* เซอร์วิสแอร์คาร์โก
* เซาท์เวสต์แอร์ไลน์คาร์โก
* ดีเอชแอล
* เดลต้า แอร์ไลน์ คาร์โก
* นอร์ทเวสต์แอร์ไลน์คาร์โก
* บริติช แอร์เวย์ เวิลด์ คาร์โก
* บีเอเอกซ์โกลบอล
* โพลาร์แอร์คาร์โก
* โพเล็ตแอร์ไลน์
* ฟรอนเทียร์แอร์ไลน์คาร์โก
* เฟดเอกซ์
* มาร์ตินแอร์
* เมนโลเวิลด์ไวด์
* ยูไนเต็ด สเตท พอร์ทัล เซอร์วิส
* ยูไนเต็ดแอร์ไลน์คาร์โก
* ยูพีเอส
* ยูเอสแอร์เวย์คาร์โก
* ลิงคโปร์แอร์ไลน์คาร์โก
* ลุฟต์ฮันซาคาร์โก
* แลนซิลรคาร์โก
* วาริกลอจิสติกา
* เวิลด์แอร์เวย์คาร์โก
* โวลกา-ดเนบร์
* อเมริกันเวสต์คาร์โก
* อเมริกัน แอร์ไลน์ คาร์โก
* อัลอิตาเลียคาร์โก
* อีวาแอร์คาร์โก
* แอนโตนอฟคาร์โก
* แอร์แคนาดาคาร์โก
* แอร์ฟรานซ์คาร์โก
* แอโรเม็กเพรส

## อ้างอิง

## แหล่งข้อมูลอื่น
* ท่าอากาศยานจอร์จ บุช อินเตอร์คอนติเนนตัล 

หมวดหมู่:สิ่งก่อสร้างในรัฐเท็กซัส‎
หมวดหมู่:จอร์จ เอช. ดับเบิลยู. บุช
กระทรวงพลังงาน (ประเทศไทย)

**กระทรวงพลังงาน** () เป็นหน่วยงานราชการส่วนกลางประเภทกระทรวงของไทย มีหน้าที่ส่งเสริมและกำกับดูแลให้เกิดความมั่นคงด้านพลังงานแก่ประเทศ

## ประวัติ

พ.ศ. 2535 รัฐบาลได้จัดตั้ง **คณะกรรมการนโยบายพลังงานแห่งชาติ** ซึ่งเป็นหน่วยงานในระดับกรม สังกัดสำนักนายกรัฐมนตรี ทำหน้าที่ดูแลภาพรวมด้านพลังงานของประเทศ แต่เนื่องจากหน่วยงานด้านพลังงานต่างกระจายออกไปสังกัดในกระทรวงที่ต่างกัน ทำให้มีปัญหาในเรื่องการประสานงาน รัฐบาล พ.ต.ท.ทักษิณ ชินวัตร จึงมีมติเมื่อวันที่ 2 พฤศจิกายน พ.ศ. 2544 จัดตั้ง “ทบวงพลังงาน” และต่อมาเมื่อวันที่ 9 มกราคม พ.ศ. 2545 ที่ประชุมร่วมระหว่างนายกรัฐมนตรี กับรองนายกรัฐมนตรี ที่กำกับการบริหารราชการแต่ละกระทรวง ทบวง รวม 5 ท่าน ได้มีมติให้ยกระดับส่วนราชการ “ทบวงพลังงาน” เป็น “กระทรวงพลังงาน”

กระทั่งพระราชบัญญัติปรับปรุงกระทรวงทบวง กรม พ.ศ. 2545 ได้ประกาศในราชกิจจานุเบกษา จึงถือเป็นการก่อตั้งกระทรวงพลังงานอย่างเป็นทางการ เมื่อวันที่ 3 ตุลาคม พ.ศ. 2545

## ที่ตั้ง
[250px|thumb|'''ศูนย์เอนเนอร์ยี่คอมเพล็กซ์''' สำนักงานใหญ่ปัจจุบันของกระทรวงพลังงานและ [ปตท. เป็นอาคารที่ได้รับรางวัลลีด ระดับแพลตตินัม ซึ่งอาคารของกระทรวง ฯ อยู่ด้านซ้ายของภาพ|left]]กระทรวงพลังงาน เดิมตั้งอยู่ที่บ้านพิบูลธรรม เลขที่ 17 เชิงสะพานกษัตริย์ศึก แขวงรองเมือง เขตปทุมวัน ปัจจุบันกระทรวงพลังงาน และหน่วยงานในสังกัด ได้แก่ สำนักงานรัฐมนตรี สำนักงานปลัดกระทรวงพลังงาน กรมเชื้อเพลิงธรรมชาติ กรมธุรกิจพลังงาน ได้ย้ายมาตั้งที่ศูนย์เอเนอร์ยี่คอมเพล็กซ์ ถนนวิภาวดีรังสิต (ซึ่งเป็นอาคารสำนักงานของ ปตท. และปตท.สผ. ร่วมกันจัดตั้ง ) คงเหลือกรมพัฒนาพลังงานทดแทนและอนุรักษ์พลังงาน ที่ยังอยู่ที่บ้านพิบูลธรรมเช่นเดิม

## ตราสัญลักษณ์
**[[โลกุตระ]]** สื่อความหมายถึง พุทธปัญญา ความหยั่งรู้ในการทำให้หลุดพ้น นอกจากนี้สัญลักษณ์นี้ ยังอาจดูได้ประหนึ่งคล้าย "เปลวไฟ" ที่กำลังลุกโชติช่วง ให้ความสว่างไสว สะท้อนถึงพลังงานที่ขับเคลื่อนเศรษฐกิจ และความเจริญของประเทศ

## หน่วยงานในสังกัด
### ส่วนราชการ
กระทรวงพลังงานมีหน่วยงานระดับกรมในสังกัด 6 หน่วยงาน ดังนี้
* สำนักงานรัฐมนตรี
* สำนักงานปลัดกระทรวงพลังงาน
* กรมพัฒนาพลังงานทดแทนและอนุรักษ์พลังงาน
* สำนักงานนโยบายและแผนพลังงาน
* กรมธุรกิจพลังงาน
* กรมเชื้อเพลิงธรรมชาติ

### รัฐวิสาหกิจ
* บริษัท ปตท. จำกัด (มหาชน)
* การไฟฟ้าฝ่ายผลิตแห่งประเทศไทย

### หน่วยงานที่กำกับดูแลของรัฐมนตรีว่าการกระทรวงพลังงาน
* สำนักงานกองทุนน้ำมันเชื้อเพลิง
* สำนักงานคณะกรรมการกำกับกิจการพลังงาน

## อ้างอิง

## ดูเพิ่ม
* รัฐมนตรีว่าการกระทรวงพลังงานของไทย
* รายชื่อปลัดกระทรวงพลังงานของไทย

## แหล่งข้อมูลอื่น
* กระทรวงพลังงาน


พลังงาน (กระทรวง)
หมวดหมู่:พลังงานในประเทศไทย
หมวดหมู่:กระทรวงที่ก่อตั้งในปี พ.ศ. 2545
หมวดหมู่:ก่อตั้งในประเทศไทยในปี พ.ศ. 2545
มินะ (เก็นโซซุยโคเด็น)

**มินะ** (อังกฤษ: Mina) เป็นตัวละครจากเกมเก็นโซซุยโคเด็น ปรากฏตัวออกมาในภาค I 

## ข้อมูลส่วนตัว
ชื่อ: มินะ 
ดวงดาวประจำตัว: จิอิง (Chiin) 
บ้านเกิด: ไม่ปรากฏ 
อายุ: 14 ปี 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ไม่ปรากฏ 
สถานะ: นักเต้น 
สถานที่อยู่ปัจจุบัน: อันเทย์ 
สงครามที่เข้าร่วม: สงครามรูนแห่งประตู 

## ประวัติ
มินะเป็นนักเต้นที่เมืองอันเทย์และมีชื่อเสียงทางด้านการเต้นมาก หลังจากที่ทีลได้มาร่วมเต้นกับเธอ ทำให้เธอยอมที่จะเข้าร่วมกับกองทัพโทรันในสงครามสงครามรูนแห่งประตู หลังจากสงครามได้จบลง เธอกลับไปที่อันเทย์เช่นเดิมและมีลูกศิษย์ชื่อว่าคาเร็น

## วิธีการนำเป็นพวก
;ซุยโคเด็นภาค II: ในเมืองอันเทย์ หากทีลยอมที่จะเต้นคู่กับเธอ เธอจะยอมเข้าร่วมกองทัพด้วย

หมวดหมู่:เก็นโซซุยโคเด็น
ธงชัยราชกระบี่ยุทธ ธงชัยพระครุฑพ่าห์

thumb|200px|ธงชัยราชกระบี่ยุทธ สำรับใหญ่
thumb|200px|ธงชัยพระครุฑพ่าห์ สำรับใหญ่
**ธงชัยราชกระบี่ยุทธ ธงชัยพระครุฑพ่าห์** เป็นธงประจำพระองค์ของพระมหากษัตริย์ไทยโบราณ ใช้เป็นธงชัยสำหรับแห่นำในการเสด็จพระราชดำเนินในกองทัพ  เรียกชื่ออีกอย่างหนึ่งว่า "ธงกระบี่ธุช ธงพระครุฑพ่าห์"

## ลักษณะของธง
ธงชัยราชกระบี่ยุทธ ธงชัยพระครุฑพ่าห์ถือเป็นธง 2 อย่างแต่จัดอยู่ในสำรับเดียวกัน ธงนี้มีอยู่ 2 สำรับ คือ "ธงชัยราชกระบี่ยุทธ ธงชัยพระครุฑพ่าห์ใหญ่" และ "ธงชัยราชกระบี่ยุทธ ธงชัยพระครุฑพ่าห์น้อย" 

### ธงชัยราชกระบี่ยุทธ ธงชัยพระครุฑพ่าห์ สำรับใหญ่
ผืนธงชัยราชกระบี่ยุทธ ธงชัยพระครุฑพ่าห์ใหญ่มีลักษณะเป็นแผงมี 3 ชายอย่างธงชัยโบราณ  หุ้มด้วยผ้าสักหลาดสีแดง  ปักดิ้นทองลายกนก  ยอดเป็นปลายหอก ตัวคันธงนั้นทำเป็นอาวุธอย่างตรีศูลหรือสามง่าม ที่คอคันธงชัยราชกระบี่ยุทธ์มีรูปหนุมานหล่อด้วยโลหะสำริด ในท่ายืนก้าวเท้าออกไปข้างหน้า  เท้าอีกข้างหนึ่งติดอยู่ที่คอคันธง  ส่วนธงชัยพระครุฑพ่าห์จะมีรูปพระนารายณ์ทรงครุฑหล่อด้วยโลหะสำริดเช่นกันติดอยู่ที่คอคันธง

### ธงชัยราชกระบี่ยุทธ ธงชัยพระครุฑพ่าห์ สำรับน้อย

ไฟล์:War standard of the King of Thailand (Thongchai Phra Khrut Phah Noi).svg|ธงชัยพระครุฑพ่าห์น้อย
ไฟล์:War standard of the King of Thailand (Thongchai Phra Khrut Phah Noi) with staff.svg|ธงชัยพระครุฑพ่าห์น้อย พร้อมคันธง
ไฟล์:War standard of the King of Thailand (Thongchai Raja Krabi Yut Noi).svg|ธงชัยราชกระบี่ยุทธน้อย
ไฟล์:War standard of the King of Thailand (Thongchai Raja Krabi Yut Noi) with staff.svg|ธงชัยราชกระบี่ยุทธน้อย พร้อมคันธง


## การใช้ธง
[thumb|200px|การเชิญธงชัยราชกระบี่ยุทธ ธงชัยพระครุฑพ่าห์ ใน[พิธีถวายสัตย์ปฏิญาณตนและสวนสนามของทหารรักษาพระองค์ ประจำปี พ.ศ. 2547]]
แต่เดิมในสมัยโบราณ ธงชัยราชกระบี่ยุทธและธงชัยพระครุฑพ่าห์นี้จะเชิญไปใช้นำเสด็จพระราชดำเนินในกองทัพ  เมื่อมีการสร้างธงชัยราชกระบี่ยุทธและธงชัยพระครุฑพ่าห์สำรับน้อยในรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้า ฯ ให้ราชองครักษ์เชิญธงสำรับน้อยเหล่านี้นำเสด็จฯ หากเป็นการเสด็จฯ โดยกระบวนราบ ให้ทหารบกเชิญธงชัยราชกระบี่ยุทธ ทหารเรือเชิญธงชัยพระครุฑพ่าห์  ถ้าเสด็จกระบวนรถม้า  จึงให้ราชองครักษ์ทหารบกเชิญธงทั้งสองนาย  โดยธงชัยราชกระบี่ยุทธอยู่ข้างขวา ธงชัยพระครุฑพ่าห์อยู่ข้างซ้าย

ต่อมาในปี พ.ศ. 2472 สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่อยังดำรงพระอิสริยยศเป็น สมเด็จกรมพระ ได้ประทานพระกระแสว่า  ธงชัยราชกระบี่ยุทธควรอยู่ข้างซ้าย  ส่วนธงชัยพระครุฑพ่าห์ควรอยู่ข้างขวา  โดยถือหลักประเพณีเดิมจากพระราชพิธีทวาทศมาศ  พระบาทสมเด็จพระปกเกล้าเจ้าอยู่หัวจึงได้มีพระบรมราชโองการฯ ให้เปลี่ยนเสียให้ถูกต้อง เป็นราชประเพณีสืบมาจนทุกวันนี้

## อ้างอิง

* ธงในองค์พระมหากษัตริย์  จาก หอมรดกไทย กระทรวงกลาโหม 

หมวดหมู่:ธงพระอิสริยยศตามโบราณราชประเพณี
หมวดหมู่:ธงในประเทศไทย
อำเภอแม่แตง

**แม่แตง** () เป็นอำเภอหนึ่งในจังหวัดเชียงใหม่ ถูกเรียกอีกชื่อหนึ่งว่า "ดินแดนน้ำสามแม่" ซึ่งหมายถึง แม่น้ำปิง แม่น้ำแตง แม่น้ำแม่งัด รวมถึงเป็นที่ตั้งของเขื่อนแม่งัดสมบูรณ์ชล นอกจากนั้น แม่แตงยังมีแหล่งท่องเที่ยวสำคัญคือ ปางช้าง

## ชื่ออำเภอ
เดิมชื่อ **อำเภอแม่แตง** แล้วเปลี่ยนเป็น **อำเภอสันมหาพน** ในปี พ.ศ. 2460 ต่อมาในปี พ.ศ. 2482 กลับมาใช้ชื่อ "อำเภอแม่แตง" ตามเดิม

## ที่ตั้งและอาณาเขต
อำเภอแม่แตงตั้งอยู่ทางตอนเหนือของจังหวัดเชียงใหม่ มีอาณาเขตติดต่อกับอำเภอและจังหวัดใกล้เคียงดังนี้
* **ทิศเหนือ** ติดต่อกับอำเภอเชียงดาว
* **ทิศตะวันออก** ติดต่อกับอำเภอพร้าว
* **ทิศใต้** ติดต่อกับอำเภอดอยสะเก็ด อำเภอสันทราย อำเภอแม่ริม และอำเภอสะเมิง
* **ทิศตะวันตก** ติดต่อกับอำเภอปาย (จังหวัดแม่ฮ่องสอน)

## การแบ่งเขตการปกครอง
### การปกครองส่วนภูมิภาค
อำเภอแม่แตงแบ่งพื้นที่การปกครองออกเป็น 13 ตำบล 120 หมู่บ้าน ได้แก่

### การปกครองส่วนท้องถิ่น
ท้องที่อำเภอแม่แตงประกอบด้วยองค์กรปกครองส่วนท้องถิ่น 13 แห่ง ได้แก่
* **[[เทศบาลเมืองเมืองแกนพัฒนา]]** ครอบคลุมพื้นที่ตำบลช่อแลทั้งตำบลและบางส่วนของตำบลอินทขิล
* **เทศบาลตำบลสันมหาพน** ครอบคลุมพื้นที่ตำบลสันมหาพนทั้งตำบลและบางส่วนของตำบลขี้เหล็ก
* **เทศบาลตำบลอินทขิล** ครอบคลุมพื้นที่ตำบลอินทขิล (เฉพาะนอกเขตเทศบาลเมืองเมืองแกนพัฒนา)
* **เทศบาลตำบลแม่หอพระ** ครอบคลุมพื้นที่ตำบลแม่หอพระทั้งตำบล
* **เทศบาลตำบลจอมแจ้ง** ครอบคลุมพื้นที่ตำบลขี้เหล็ก (เฉพาะนอกเขตเทศบาลตำบลสันมหาพน)
* **เทศบาลตำบลแม่แตง** ครอบคลุมพื้นที่ตำบลแม่แตงทั้งตำบล
* **เทศบาลตำบลบ้านเป้า** ครอบคลุมพื้นที่ตำบลบ้านเป้าทั้งตำบล
* **องค์การบริหารส่วนตำบลสบเปิง** ครอบคลุมพื้นที่ตำบลสบเปิงทั้งตำบล
* **องค์การบริหารส่วนตำบลสันป่ายาง** ครอบคลุมพื้นที่ตำบลสันป่ายางทั้งตำบล
* **องค์การบริหารส่วนตำบลป่าแป๋** ครอบคลุมพื้นที่ตำบลป่าแป๋ทั้งตำบล
* **องค์การบริหารส่วนตำบลเมืองก๋าย** ครอบคลุมพื้นที่ตำบลเมืองก๋ายทั้งตำบล
* **องค์การบริหารส่วนตำบลบ้านช้าง** ครอบคลุมพื้นที่ตำบลบ้านช้างทั้งตำบล
* **องค์การบริหารส่วนตำบลกื้ดช้าง** ครอบคลุมพื้นที่ตำบลกื้ดช้างทั้งตำบล

## อ้างอิง


ม่แตแง
ยามาตะ โนะ โอโรจิ

[thumb|350px|ยามาตะ โนะ โอโรจิสู้กับ[ซูซาโนโอะ]]

**ยามาตะ โนะ โอโรจิ** () คือชื่อของจอมอสูรในตำนานเทพปกรณัมของญี่ปุ่นโบราณ

เมื่อคราที่อิซานางิ เทพบิดร และอิซานามิ เทพมารดร สร้างประเทศญี่ปุ่นขึ้นโดยการกวนน้ำทะเลนั้น ได้เกิดจอมอสูรขึ้นมาในยุคเดียวกันนั้นด้วย คือยามาตะ โนะ โอโรจิ

ยามาตะ โนะ โอโรจิ มีลักษณะเป็นงูขนาดใหญ่ ร่างกายของมันใหญ่ปานขุนเขา มีหัวแปดหัว (ด้วยเหตุนี้ จึงชื่อว่ายามาตะ หมายถึง แปดง่าม คือมีหัวทั้งแปด งอกออกมาจากง่ามทั้งแปด) และสามารถพ่นไฟได้

เมื่อยามาตะ โนะ โอโรจิ ปรากฏตัวขึ้น ไม่ว่าจะไปยังหมู่บ้านใดๆ ก็ตาม จะเกิดการสูญเสียทั้งชีวิตคน และสัตว์เป็นจำนวนมาก แต่ละหมู่บ้านที่ยามาตะ โนะ โอโรจิ จะผ่านไปนั้น จึงต้องคัดเลือกหญิงสาวมาสังเวยให้แก่ยามาตะ โนะ โอโรจิ เพื่อทำให้ยามาตะ โนะ โอโรจิ พึงพอใจ จะได้ไม่มาทำลายหมู่บ้าน

ขณะนั้น จอมเทพ ซูซาโนโอะ โนะ มิโคโตะ เทพแห่งวายุ น้องชายของเทพีอามาเทระสุ เทพีแห่งดวงอาทิตย์ ได้ออกเดินทางผจญภัยไปยังแคว้นต่างๆ เมื่อเดินทางมาถึงหมู่บ้านแห่งหนึ่ง ซึ่งขณะนั้น ได้มีการจัดเตรียมเครื่องสังเวย โดยหมู่บ้านนี้ เป็นหมู่บ้านที่ 8 ที่ยามาตะ โนะ โอโรจิ จะมาเยือน ซูซาโนโอะ ได้รู้ดังนั้น จึงอาสาที่จะปราบยามาตะ โนะ โอโรจิ เพื่อช่วยเหลือชาวบ้านให้พ้นภัย

ซูซาโนโอะ ได้เตรียมสุราไว้ด้วยกันแปดจอก และนำเอาหญิงสาวซ่อนไว้ด้านในสุด โดยให้เงาของหญิงสาวทาบทับสะท้อนลงไปในจอกสุราทั้งแปดจอกนั้น เมื่อยามาตะ โนะ โอโรจิมาถึงก็ไล่ดื่มสุราทีละจอกทีละจอก เพราะเห็นเงาของหญิงสาวนั้นสะท้อนอยู่ในเหล้าทุกจอก เมื่อดื่มครบแปดจอก ก็เกิดความเมามาย ซูซาโนโอะที่ซ่อนตัวอยู่เห็นว่าได้จังหวะเหมาะ จึงกระโจนออกจากที่ซ่อน แล้วใช้ดาบฟาดฟันงูยักษ์ยามาตะ โนะ โอโรจิจนหัวขาดหมดสิ้นทั้งแปดหัว และถูกสยบลงได้ในที่สุด

เมื่อยามาตะ โนะ โอโรจิถูกกำราบลงแล้ว ซุซาโนโอะได้เห็นว่าที่หางของยามาตะ โนะ โอโรจินั้นมีแสงเรืองรองส่องสว่างอยู่ จึงได้ตัดหางของยามาตะ โนะ โอโรจิออกดู และพบว่ามีดาบอยู่ในนั้น ดาบที่ซูซาโนโอะนำออกมาจากปลายหางของยามาตะ โนะ โอโรจิ มีชื่อว่าดาบคุซานางิ ซูซาโนโอะได้นำดาบนั้นมาครอบครองและนำไปถวายให้อามาเตราซุเพื่อขอขมาในภายหลัง

## อ้างอิง
*Benedict, Paul K. 1990. *Japanese Austro/Tai*. Karoma.
*Carr, Michael. 1990. "Chinese Dragon Names", *Linguistics of the Tibeto-Burman Area* 13.2:87-189.
*Chamberlain, Basil H., tr. 1919. ''The Kojiki, Records of Ancient Matters''. 1981 Tuttle reprint.

หมวดหมู่:เทพเจ้าญี่ปุ่น
เจ้าจอมสมบูรณ์ ในรัชกาลที่ 5

**เจ้าจอมสมบูรณ์ ในรัชกาลที่ 5** (สกุลเดิม มันประเสริฐ; 18 พฤษภาคม พ.ศ. 2420 – 7 ตุลาคม พ.ศ. 2501) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว

## ประวัติ
เจ้าจอมสมบูรณ์ เกิดเมื่อวันที่ 18 พฤษภาคม พ.ศ. 2420 ที่บ้านถนนสำเพ็ง จังหวัดพระนคร เป็นธิดาคนโตของซุ้ย มันประเสริฐ (พ.ศ. 2404 – พ.ศ. 2470) และบุญมา มันประเสริฐ บิดานั้นสืบสกุลมาจาก หมื่นประเสริฐ หรือ เจ้าสัวมัน นายอากรในรัชกาลที่ 3 นามสกุลนี้จึงได้รับพระมหากรุณาพระราชทานว่า "มันประเสริฐ" เจ้าจอมสมบูรณ์มีน้องร่วมมารดา 4 คน ร่วมบิดาอีก 4 คน ถึงแก่กรรมครั้งยังเยาว์เกือบทุกคน มีน้องชายที่มีชีวิตจนโตเพียงคนเดียว คือ ใหม่ มันประเสริฐ แต่ก็ถึงแก่กรรมไปก่อนเจ้าจอมสมบูรณ์

เมื่อสมบูรณ์มีอายุพอสมควร บิดาจึงส่งเข้าไปอยู่ในพระบรมมหาราชวัง ต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เป็นเจ้าจอม รับราชการใกล้ชิดพระยุคลบาทมาตลอดทั้งในพระบรมมหาราชวังและพระราชวังดุสิต กระทั่งพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมสมบูรณ์จึงกราบถวายบังคมทูลลาออกมาพำนักอยู่บ้านเดิมที่สำเพ็ง แต่ยังคงเข้าเฝ้าพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ที่วังสวนสุนันทาโดยตลอด กระทั่งพระวิมาดาเธอ พระองค์เจ้าสายสวลีภิรมย์ฯ สิ้นพระชนม์ในปี พ.ศ. 2472

เจ้าจอมสมบูรณ์ได้ดูแลบิดาซึ่งป่วยเป็นเส้นประสาทพิการเพราะตกภูเขาคราวตามเสด็จพระบาทสมเด็จพระจุลจอมเกล้าเจ้าอยู่หัวไปประพาสเกาะช้าง จนบิดาถึงแก่กรรมขณะอายุ 67 ปี ในปี พ.ศ. 2470 เจ้าจอมสมบูรณ์ยังได้สร้างและบริจาคสิ่งของให้แก่สถานที่ต่าง ๆ เช่น

* สร้างศาลาอุทิศให้เนย ศรุตานนท์ เมื่อปี พ.ศ. 2473 และสร้างกุฏิอุทิศให้แด่บรรพบุรุษ เมื่อปี พ.ศ. 2486 (ทั้งสองแห่งสร้างไว้ที่วัดนรนาถสุนทริการาม)
* รับเป็นแม่งานวาดภาพพระธาตุหริภุญชัย ในพระอุโบสถวัดเบญจมบพิตรดุสิตวนารามราชวรวิหาร
* บริจาคเงิน 120,000 บาท สร้างหอพักนิสิตหญิงให้จุฬาลงกรณ์มหาวิทยาลัย (ปัจจุบันรื้อถอนแล้ว)
* บริจาคพระราชนิพนธ์เงาะป่า 100 เล่มให้ห้องสมุดเป็นวิทยาทาน เมื่อคราวทำบุญอายุครบ 6 รอบ เมื่อปี พ.ศ. 2492

เจ้าจอมสมบูรณ์มักพยายามแสวงหาความรู้ใส่ตัวเสมอ เช่น เมื่อปี พ.ศ. 2499 ขณะอายุ 80 ปี ได้เดินทางโดยเครื่องบินไปเที่ยวยังประเทศญี่ปุ่น ฮ่องกง และมาเก๊า กับกระสินธุ์ มันประเสริฐ บุตรบุญธรรม และครั้งหลังสุดก่อนอนิจกรรม ได้เดินทางไปล่องแก่งที่จังหวัดเชียงใหม่ กับคณะของคุรุสภา

เจ้าจอมสมบูรณ์ได้รับพระราชทานเครื่องราชอิสริยาภรณ์ ทุติยจุลจอมเกล้า เมื่อปี พ.ศ. 2500 ต่อมาในเดือนกันยายน พ.ศ. 2501 จึงเริ่มป่วยด้วยเบาหวานกำเริบ และถึงแก่อนิจกรรมเมื่อเวลา 20:45 น. ของวันที่ 7 ตุลาคม พ.ศ. 2501 สิริอายุ 81 ปี

## เครื่องราชอิสริยาภรณ์

 (ในราชกิจจานุเบกษาเขียนว่า เจ้าจอมสมบุญ)

## อ้างอิง
*นิทราชาคริต พระราชนิพนธ์ในรัชกาลที่ 5: ( พิมพ์แจกในการพระราชทานเพลิงศพ เจ้าจอมสมบุญ ท.จ. ในรัชกาลที่ 5 ณ เมรุวัดเทพศิรินทราวาส 17 มกราคม 2502)

หมวดหมู่:พระภรรยาในรัชกาลที่ 5
สมบูรณ์ มันประเสริฐ
สมบูรณ์ มันประเสริฐ
หมวดหมู่:บุคคลจากเขตสัมพันธวงศ์
ณัฐรดา ชุมทวียศ

**ณัฐรดา ชุมทวียศ** หรือ **น้องผึ้ง บึงสามพัน**  เป็นนักร้องแนวลูกทุ่ง โด่งดังจากอัลบั้มสาวนาเปิดใจซึ่งเป็นผลงานเพลงชุดแรก นอกจากนี้ยังได้รับรางวัลมาลัยทอง นักร้องดาวรุ่งหญิงยอดเยี่ยม ปี พ.ศ. 2548 จากผลงานชุดแรกนั้น เพลงที่เป็นที่รู้จักของผู้ฟังก็คือเพลง "กองไว้ตรงนั้น"

## ประวัติ
**ณัฐรดา ชุมทวียศ** เป็นชาว อำเภอบึงสามพัน จังหวัดเพชรบูรณ์ เข้าสู่วงการนักร้องเพลงลูกทุ่งจากการเป็นแดนเซอร์ในวงดนตรีของอาภาพร นครสวรรค์ ก่อนจะผันตัวมาเป็นนักร้อง และมีผลงานเป็นของตนเองจากการชักนำโดยครู ดอย อินทนนท์และมีผลงานเพลงชุดแรกชื่อ “ สาวนาเปิดใจ”

## ผลงาน
* สาวนาเปิดใจ (2548)

## ผลงานเพลงดัง
* กองไว้ตรงนั้น (ดอย อินทนนท์)
* ลมวอยคอยแฟน
* จ๊บเจีย

## รางวัล
* รางวัลมาลัยทอง นักร้องดาวรุ่งหญิงยอดเยี่ยม ปี 2548 จากเพลง "กองไว้ตรงนั้น"

หมวดหมู่:นักร้องลูกทุ่งหญิงชาวไทย
หมวดหมู่:นักร้องหญิงชาวไทย
หมวดหมู่:ผู้ให้ความบันเทิงจากจังหวัดเพชรบูรณ์
เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์

**เจ้าหญิงมาเดอลีนแห่งสวีเดน ดัชเชสแห่งเฮลซิงลันด์และเยสตริคลันด์** (*พระนามเต็ม* เมดเดลีน เธแรส อาเมลี โจเซฟีน; ; ประสูติ 10 มิถุนายน พ.ศ. 2525 ณ พระราชวังดร็อตนิงโฮล์ม กรุงสต็อกโฮล์ม) เป็นพระราชธิดาพระองค์ที่สองและพระองค์เล็กใน พระเจ้าคาร์ลที่ 16 กุสตาฟ และ ราชินีซิลเวีย เมื่อประสูติพระองค์อยู่ในลำดับที่สามในการสืบราชบัลลังก์สวีเดน ปัจจุบันพระองค์อยู่ในลำดับที่เก้า เจ้าหญิงมาเดอลีนอภิเษกสมรสกับ คริสโตเฟอร์ โอนีล นักการเงินชาวอังกฤษ-อเมริกัน ทั้งสองพระองค์มีพระโอรสธิดา 3 พระองค์ ได้แก่ เจ้าหญิงเลโอนอร์ เจ้าชายนิโคลัส และเจ้าหญิงเอเดรียน

พระนามที่สี่ "โจเซฟีน" ของพระองค์มาจากบรรพสตรีนามว่า โยเซฟีนแห่งลอยช์เต็นแบร์ก (ภายหลังเป็นสมเด็จพระราชินีโยเซฟินาแห่งสวีเดนและนอร์เวย์) ธิดาของเออแชน เดอ โบนาปาร์ต พระโอรสในจักรพรรดินีโยเซฟีน พระชายาองค์แรกของนโปเลียน โบนาปาร์ต

เจ้าหญิงทรงเข้ารับบัพติศมาเมื่อวันที่ 31 สิงหาคม พ.ศ. 2525 ณ โบสถ์ของพระราชวังหลวง กรุงสต็อกโฮล์ม โดยมีพระบิดาและพระมารดาทูนหัวคือ อันเดรียส เจ้าชายแห่งซัคเซิน-โคบวร์คและโกทา วอลเตอร์ ซอมเมอร์ลาธ สมเด็จเจ้าหญิงเบเนดิกเทอ และ พระองค์หญิงคริสตินา

## พิธีเสกสมรส
เจ้าหญิงมาเดอลีนและโอนีลปรากฏตัวต่อสาธารณชนร่วมกันครั้งแรกในเดือนมกราคม พ.ศ. 2554 ต่อมาได้มีการจัดพิธีหมั้นของทั้งสองเมื่อวันที่ 25 ตุลาคม พ.ศ. 2555 และประทานสัมภาษณ์อย่างเป็นทางการ และปลายเดือนเมษายนในปีถัดมาก็ได้มีการประกาศว่าจะจัดพระราชพิธีเสกสมรสในวันที่ 8 มิถุนายน พ.ศ. 2556 ที่โบสถ์น้อยภายในพระราชวังสต็อกโฮล์ม และจัดเลี้ยงพระกระยาหารค่ำที่พระตำหนักในพระราชวังดรอตนิงโฮล์ม

อย่างไรก็ตามโอนีลก็มิได้รับการสถาปนาขึ้นเป็น "เจ้า" ดังกรณีของดาเนียล เวสต์ลิง เนื่องจากการที่จะเป็นพระบรมวงศานุวงศ์สวีเดนจำต้องละจากนิกายโรมันคาทอลิกเปลี่ยนไปนับถือนิกายลูเทอแรน และจำต้องถือสัญชาติสวีเดนด้วย ซึ่งโอนีลได้ปฏิเสธ เนื่องจากต้องใช้สัญชาติเดิมในการทำธุรกิจของเขาต่อไป หลังจากการเสกสมรสทั้งสองได้ตั้งใจที่จะพำนักอยู่นิวยอร์ก อย่างไรก็ตามบุตรของทั้งสองจะต้องเติบโตที่สวีเดนและนับถือนิกายลูเทอแรนเช่นเดียวกับเจ้าหญิงมาเดอลีน ทั้งนี้ก็เพื่อสิทธิธรรมในราชสมบัติ

เจ้าหญิงมาเดอลีนได้ให้ประสูติกาลพระธิดาคือ เจ้าหญิงเลโอนอร์ ดัชเชสแห่งกอตลันด์ เมื่อวันที่ 20 กุมภาพันธ์ พ.ศ. 2557 และเจ้าชายนีโคลัส ดยุกแห่งโอเงร์มันลันด์ เมื่อวันที่ 15 มิถุนายน พ.ศ. 2558และเจ้าหญิงอาเดรียน ดัชเชสแห่งเบลคิงแง เมื่อวันที่  9 มีนาคม พ.ศ. 2561

## พระอิสริยยศ

* พ.ศ. 2525–ปัจจุบัน: สมเด็จเจ้าฟ้าหญิงมาเดอลีนแห่งสวีเดน ดัชเชสแห่งเฮลซิงลันด์และเยสตริคลันด์ (Her Royal Highness Princess Madeleine of Sweden, Duchess of Hälsingland and Gästrikland)

## อ้างอิง

## แหล่งข้อมูลอื่น
* 

 

หมวดหมู่:บุคคลจากสต็อกโฮล์ม
หมวดหมู่:เจ้าหญิงสวีเดน
หมวดหมู่:ราชวงศ์เบอร์นาดอตต์
หมวดหมู่:ดัชเชสแห่งสวีเดน
เจ้าจอมน้อม ในรัชกาลที่ 5

**เจ้าจอมน้อม** ในพระบาทสมเด็จพระจุลจอมเกล้าเจ้าอยู่หัว 

## ประวัติ
เจ้าจอมน้อม ในรัชกาลที่ 5 กำเนิดในสกุลโชติกเสถียร เมื่อวันที่ 17 กันยายน พ.ศ. 2420 ที่บ้านริมคลองโอ่งอ่าง ข้างวัดบพิตรภิมุข เป็นธิดาของพระยาธรรมจรรยานุกูลมนตรี (ทองดี โชติกเสถียร) กับ คุณหญิงลูกจันทร์ 

มีพี่น้องร่วมมารดา คือ
* สวัสดิ์ โชติกเสถียร
* เจ้าจอมน้อม
* นิตย์ โชติกเสถียร
* ปลิด โชติกเสถียร

และยังมีพี่น้องต่างมารดาอีก ดังนี้
* พลโท พระสราภัยสฤษฎิการ ( กระมล โชติกเสถียร )
* พระมหามนตรีศรีองครักษ์สมุห ( ฉัตร โชติกเสถียร )
* ผาด โชติกเสถียร
* ประเทือง โชติกเสถียร
* ออม วาศวิท
* ปุ่น โชติกเสถียร
* ร้อยโท เฉลียว โชติกเสถียร
* รองสนิท โชติกเสถียร
* จมื่นสมุหพิมาน ( นรหัช โชติกเสถียร )
* พันตำรวจตรี พงษ์คำ โชติกเสถียร
* ทองทวี โชติกเสถียร

เจ้าจอมน้อม ได้รับจากมารดา จนโตพอสมควรจึงเรียนจากครูหนอ และพระศรีสัตยารักษ์ ต่อมาเมื่ออายุ 7-8 ขวบ มารดาท่านถึงอนิจกรรม ท่านผู้หญิงสุ่น โชฎึกราชเศรษฐี ผู้เป็นย่าของท่าน รับเลี้ยงดูต่อมา ในช่วงนี้ท่านยังได้หัดสวดมนต์และนั่งวิปัสนา ตามท่านผู้หญิงด้วย 

เจ้าจอมน้อมได้ถวายตัวรับราชการฝ่ายใน ภายหลังโกนจุก เมื่ออายุ 13 ปี ในสำนักของพระอรรคชายาเธอ กรมพระสุทธาสินีนาฏ จนได้รับพระมหากรุณาเป็นเจ้าจอม ท่านเป็นผู้มีบุคลิกกิริยา น่านับถือ กิริยาท่าทีสง่างาม อุปนิสัยเยือกเย็นหนักแน่น จนเป็นที่เกรงใจของคนทั่วไป แม้เจ้านายบางพระองค์ยังมีรับสั่งว่า 

เจ้าจอมน้อม มีหน้าที่ประจำปฏิบัติงานเกี่ยวกับพระเครื่องต้นในรัชกาลที่ 5 จึงมีหน้าที่ปอกผลไม้ร่วมกับคุณจอมท่านอื่นๆ ด้วยเหตุที่ท่านผู้หญิงสุ่น เป็นสตรีรุ่นแรกๆ ที่คิดปอกมะปรางริ้ว  เจ้าจอมน้อม ในฐานะหลานท่านผู้หญิงสุ่น จึงมีโอกาสรับและแสดงฝีมือในทางนี้มาก นอกจากงดงามแล้ว ยังสามารถดัดแปลงให้เหมือนรูปหอยแครง ทั้งยังสามารถปอกโดยไม่ต้องปลิดลูกจากพวงด้วย ฉะนั้นท่านปอกมะปรางครั้งใด เป็นต้องได้เสวย งานทุกอย่างที่เป็นงานของชาววังสมัยนั้น ท่านทำได้ดีแทบทุกอย่าง การจัดโต๊ะพระราชทานเลี้ยงรับรองแขกเมือง รวมทั้งอาหารเช่น การจัดข้าวเหนียวสีและหน้าต่างๆ ท่านต้องมีส่วนช่วยหรือจัดทำแทบทุกครั้ง เพราะท่านเป็นคนละเอียดลออประณีต นอกจากนี้ยังเชี่ยวชาญในเรื่องเกี่ยวกับการจัดงานพระศพเจ้านาย เป็นการแบ่งเบาพระภาระของพระวิมาดาเธอฯเป็นอันมาก  

เมื่อสิ้นรัชกาลที่ 5 ท่านจึงกราบถวายบังคมลา ออกมาอยู่กับท่านบิดาที่บ้าน ปรนนิบัติท่านบิดา จนถึงอนิจกรรม เมื่อ พ.ศ. 2490  หลังจากนั้นจนตลอดชีวิต ก็ได้ทำบุญสุนทานตลอดเวลา แม้เงินที่ได้รับพระราชทานตลอดชีพนั้นก็ได้นำไปบริจาคเสมอ งานสำคัญที่ท่านได้รับพระมหากรุณาฉลองพระเดชพระคุณประจำสกุลโชติกเสถียร คือการถวายเครื่องสังเวยพระป้าย ประจำปีตรุษจีน ครั้งสุดท้ายก่อนอนิจกรรม คือ บูรณะวัดนรนาถสุนทริการาม ซึ่งเป็นวัดประจำตระกูลโชติกเสถียร  

เจ้าจอมน้อม ถึงแก่อนิจกรรม ในวันที่ 14 มกราคม พ.ศ. 2509 ศพได้รับพระราชทานเพลิง ณ เมรุวัดธาตุทอง วันที่ 6 มีนาคม พ.ศ. 2509

## เครื่องราชอิสริยาภรณ์
* พ.ศ. 2451 - 80px|border เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
* 
* พ.ศ. - 80px|border เหรียญทวีธาภิเษก
* พ.ศ. - 80px|border เหรียญรัชมังคลาภิเษก และหีบหมากทองคำลายกนกเป็นเกียรติยศ

## อ้างอิง

## แหล่งข้อมูลอื่น
* ตำราทำกับข้าวฝรั่ง พระราชนิพนธ์ ในรัชกาลที่ 5: ( พิมพ์ในงานพระราชทานเพลิงศพ เจ้าจอมน้อม ในรัชกาลที่ 5 ณ เมรุวัดธาตุทอง  6 มีนาคม 2509 )

หมวดหมู่:พระภรรยาในรัชกาลที่ 5
หมวดหมู่:เจ้าจอม
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.3
หมวดหมู่:สกุลโชติกเสถียร
หมวดหมู่:บุคคลจากเขตสัมพันธวงศ์
เจ้าจอมมารดาหม่อมราชวงศ์ย้อย ในรัชกาลที่ 5

200px|thumb|อนุสาวรีย์เจ้าจอมมารดาหม่อมราชวงศ์ย้อย

**เจ้าจอมมารดาหม่อมราชวงศ์ย้อย** (ราชสกุลเดิม: อิศรางกูร; เกิด: 14 มิถุนายน พ.ศ. 2398 — อสัญกรรม: 19 เมษายน พ.ศ. 2439) เป็นพระสนมในพระบาทสมเด็จพระจุลจอมเกล้าเจ้าอยู่หัว และเป็นเจ้าจอมมารดาของพระเจ้าบรมวงศ์เธอ พระองค์เจ้าอรพินทุ์เพ็ญภาค 

เจ้าจอมมารดาหม่อมราชวงศ์ย้อย เป็นธิดาในหม่อมเจ้าโสภณ อิศรางกูร กับหม่อมอิ่ม อิศรางกูร ณ อยุธยา บิดาเป็นพระโอรสในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ ต้นราชสกุลอิศรางกูร เจ้าจอมมารดาหม่อมราชวงศ์ย้อยมีน้องสาวคนหนึ่งถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัวเช่นกัน คือ เจ้าจอมหม่อมราชวงศ์มณี

เจ้าจอมมารดาหม่อมราชวงศ์ย้อย ได้สนองพระเดชพระคุณรับราชการเป็นพระสนม ประสูติกาลพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้าอรพินทุ์เพ็ญภาค เมื่อพระราชธิดาทรงพระเจริญขึ้น ท่านจึงได้ประดิษฐ์ตุ๊กตาชาววังที่ปั้นจากดินเหนียวเพื่อให้พระองค์เจ้าอรพินทุ์เพ็ญภาคทรงเล่น จนเป็นที่โปรดปรานของเด็ก ๆ ในวัง แต่เดิมเจ้าจอมมารดาหม่อมราชวงศ์ย้อยได้ปั้นแจกแก่เด็กคนอื่นบ้าง แต่ภายหลังได้พัฒนาจนมีรูปแบบที่หลากหลาย ก่อนนำออกจำหน่ายตุ๊กตาชาววังในตำหนักนั่นเอง

เจ้าจอมมารดาหม่อมราชวงศ์ย้อย ถึงแก่อสัญกรรมหลังป่วยด้วยอหิวาตกโรค เมื่อวันที่ 19 เมษายน พ.ศ. 2439 สิริอายุ 40 ปี โดยมีอนุสาวรีย์อยู่ที่สุสานหลวง วัดราชบพิธสถิตมหาสีมารามราชวรวิหาร

## พงศาวลี





## อ้างอิง

* 

* 

หมวดหมู่:ราชสกุลอิศรางกูร
หมวดหมู่:พระภรรยาในรัชกาลที่ 5
หมวดหมู่:เจ้าจอมมารดา
หมวดหมู่:ชาวไทยเชื้อสายจีน
หมวดหมู่:เสียชีวิตจากอหิวาตกโรค
หมวดหมู่:หม่อมราชวงศ์
อิซานามิ

thumb|อิซานามิ และ อิซานางิ

**อิซานามิ** () เป็นหนึ่งในความเชื่อเทพเจ้าญี่ปุ่น เป็นน้องสาว และเป็นภรรยาของอิซานางิ

หลังจากที่อิซานามิ สิ้นชีวิตลงจากการให้กำเนิดเทพอัคคีแล้ว ร่างของนางได้ตกลงไปสู่ โยมะ (แผ่นดินแห่งความมืดมน) ตอนแรกนางยังไม่สามารถทำใจได้ แต่ในที่สุดนางก็ยอมรับในสถานะของตนเอง และสร้างพระราชวังขึ้น ณ ดินแดนโยมะนั้นเอง

อิซานางิ ผู้เป็นพี่ชาย และเป็นสามี รู้สึกอาลัยอาวรณ์ อิซานามิผู้เป็นภรรยา จึงได้ลงไปตามหาอิซานามิในโยมะ เขาได้พบกับอิซานามิที่อยู่ในความมืดแห่งดินแดนโยมะ อิซานามิขอร้องให้อิซานางิลืมตน แล้วกลับไปยังโลกเบื้องบนเสีย อิซานางิไม่ยอม จะให้อิซานามิกลับไปด้วยกันให้ได้ แต่เมื่ออิซานางิได้เห็นสภาพของอิซานามิอย่างชัดเจน ร่างกายของอิซานามิเริ่มแปรเปลี่ยนสภาพไปเป็นคนที่ตายแล้ว จึงเริ่มเกิดความหวาดกลัว อิซานางิรีบหันหลังหนีกลับทันที

เมื่ออิซานามิได้เห็นดังนั้น ทำให้รู้ว่าสามีของตนหมดรักตนแล้ว เนื่องจากสภาพร่างกายของอิซานามิที่แปรเปลี่ยนไปหลังจากที่ได้ล่วงสู่ดินแดนโยมะ ทำให้อิซานามิโกรธแค้นเป็นอันมาก ได้ติดตามอิซานางิไปอย่างรวดเร็วในทันที

อิซานางิเมื่อเห็นอิซานามิติดตามมาก็เกิดความหวาดกลัวเป็นอย่างมาก เขาเร่งฝีเท้าเร็วขึ้น อิซานามิได้สั่งให้กองทัพภูตซึ่งอยู่ใต้อาณัตของนางไล่ตามอิซานางิไป อิซานางิเมื่อเห็นจวนตัวจึงได้นำเมล็ดผลไม้โยนลงบนพื้น เมล็ดผลไม้ก็งอกขึ้นมากลายเป็นต้นไม้ ภูตส่วนหนึ่งหยุดกินลูกไม้ที่งอกขึ้นมา

อิซานามิไม่ละความพยายาม นางให้แม่เฒ่าแห่งโยมะไล่ติดตามอิซานางิไปอีก อิซานางิได้โยนเมล็ดผลไม้ที่เหลือลงไปบนพื้น ก็งอกขึ้นมาอีก แม่เฒ่าแห่งโยมะจึงได้หยุดกิน เหลือเพียงอิซานามิที่ยังติดตามมาจนเกือบถึงทางออกโยมะ อิซานางิได้นำเอาหินก้อนใหญ่ปิดทางเข้าออกไว้ อิซานามิไม่สามารถติดตามออกมาได้ จึงได้ยืนด่าทออิซานางิด้วยความเกรี้ยวกราด และขอตัดพี่ตัดน้อง ตัดความรักความอาวรณ์ต่ออิซานางิผู้เป็นพี่ชาย และสามี นอกจากนี้ อิซานามิได้ประกาศกร้าวแก่สามีของนางว่า นางจะทำให้คนบนโลกตายลงวันละ 1,000 คนเพื่อเป็นการตอบแทนความแค้นแก่อิซานางิ อิซานางิก็ประกาศว่า ถ้าอย่างนั้นตนก็จะให้มนุษย์ถือกำเนิดขึ้นมาวันละ 1,500 คน เพื่อให้การเกิดตายบนโลกสมดุลกัน

ด้วยเหตุนี้ อิซานามิ จึงได้ถูกยกให้มีฐานะเป็นเทพีแห่งการสร้าง และความตาย นอกจากนี้ นางยังนับเป็นราชินีผู้เป็นใหญ่ที่สุดของยมโลกที่มีพลังอำนาจสูงสุด และเป็นมารดาของเหล่าอสูรทั้งมวลของญี่ปุ่นอีกด้วย

หมวดหมู่:เทพเจ้าญี่ปุ่น
หมวดหมู่:เทพแห่งความตาย
หมวดหมู่:เทพเจ้าชินโต
รีวจิง

**รีวจิง** () หรือ**รีวโอ** นับเป็นหนึ่งในจาตุมหาราชทั้งสี่ของญี่ปุ่น

รีวโอ เป็นผู้ปกครองท้องทะเล มีลักษณะเป็นมังกรตัวมหึมา ถ้าหากจะเปรียบเทียบแล้ว จาตุมหาราชทั้งสี่นี้ ได้รับอิทธิพลมาจากการเผยแพร่วัฒนธรรมจากอินเดีย ซึ่งจาตุมหาราชทั้งสี่นี้ รีวโอ ก็คือ ท้าววิรูปักษ์ จอมนาคาตามความเชื่อของลัทธิพราหมณ์-ฮินดูนั่นเอง

## ดูเพิ่ม
* รายชื่อเทพเจ้าของญี่ปุ่น

หมวดหมู่:เทพเจ้าญี่ปุ่น
เบ็นไซเต็ง

**เบ็นไซเต็ง** (, ) เป็นเทพีตามศาสนาพุทธเอเชียตะวันออกที่มีต้นกำเนิดจากพระสรัสวดีของฮินดู ผู้อุปถัมภ์ด้านการพูด ศิลปะ และการเรียนรู้

คติการนับถือเบ็นไซเต็ง เกิดขึ้นในช่วงคริสต์ศตวรรษที่ 6-8 ผ่านการแปล *[[สุวรรณประภาสสูตร]]* (; ) จากภาษาจีนสู่ญี่ปุ่น โดยเนื้อหาให้พระคัมภีร์ดังกล่าวมีเนื้อหาเกี่ยวกับเบ็นไซเต็ง เบ็นไซเต็งยังถูกผสมผสานความเชื่อเข้ากับคามิของญี่ปุ่น และรับเข้าสู่ศาสนาชินโต และมีศาลเจ้าชินโตหลายแห่งที่อุทิแด่พระนาง ด้วยเหตุนี้ เบ็นไซเต็งจึงมีความเกี่ยวข้องกับมังกร งู เทพเจ้าท้องถิ่นของญี่ปุ่น ความมั่งคั่ง โชคลาภ การป้องกันโรคและอันตราย และการปกป้องประเทศอีกด้วย

## เทพเจ้าอินเดีย
เทพีองค์นี้เป็นเทพีองค์เดียวกับพระสรัสวดีของคติศาสนาพราหมณ์-ฮินดู

ใน *[[สัทธรรมปุณฑรีกสูตร]]* (; ) ปรากฏองค์พร้อมกับเครื่องดนตรีญี่ปุ่นดั้งเดิมที่เรียกว่า *[[ผีผา|บิวะ]]* () ต่างกับพระสรัสวดีที่ถือ *[[วีณา]]* 

### ผสานความเชื่อเข้ากับคามิชินโต
เบ็นไซเต็ง เป็นหนึ่งในเทพแห่งโชคลาภทั้งเจ็ด และเป็นเทพีแห่งกวี อักษรศาสตร์ นาฏกรรม และดนตรี เชื่อกันว่าผู้ใดนับถือเทวีพระองค์นี้ก็จะพบแสงสว่างแห่งปัญญา ในอดีตเกชะนิยมบูชาเบ็นไซเต็งเพราะเชื่อว่าจะทำให้มีความสามารถเชิงระบำรำฟ้อน ส่วนพวกตีนแมวและพวกย่องเบาเองก็นิยมบูชาเทวีพระองค์นี้เช่นกัน เพราะเชื่อว่าเบ็นไซเต็งจะดลบันดาลให้ภารกิจลุล่วงไปด้วยดี

## ดูเพิ่ม
* รายชื่อเทพเจ้าของญี่ปุ่น
* ธรรมบาล
* พระสรัสวดี
* เทพแห่งโชคลาภทั้งเจ็ด

## หมายเหตุ

## อ้างอิง

## บรรณานุกรม
* 
*
*
*

## แหล่งข้อมูลอื่น

*A Study of the Enoshima Engi 
*Sacred Texts account of Benzaiten

หมวดหมู่:เทพเจ้าญี่ปุ่น
สาวหิมะ

thumb|สาวหิมะ

**สาวหิมะ** หรือ **ยูกิอนนะ** () ตามความเชื่อของชาวญี่ปุ่น  เป็นชื่อที่ใช้เรียกภูตหิมะที่มีรูปร่างเป็นสตรีที่งดงาม ว่ากันว่าเป็นจิตวิญญาณแห่งฤดูหนาว ซึ่งยูกิอนนะนี้ จะมีลักษณะเป็นผู้หญิงสาวสวย สวมชุดกิโมโนสีขาวสะอาด นางจะปรากฏตัวบนภูเขาหิมะในวันที่มีพายุหิมะ และหลอกล่อให้ผู้ชายที่หลงใหลในความงามของนางไปสู่ความตาย เรื่องเล่าของสาวหิมะมีหลากหลายอยู่ว่า บางครั้งเล่ากันว่าในวันที่หิมะตกหนัก นักเดินทางที่โชคไม่ดี จะได้พบกับสาวหิมะท่ามกลางพายุหิมะที่อันตราย เธอจะสวมกิโมโนสีขาว และค่อนข้างตัวสูง บ้างก็เล่าว่าเธอสวมกิโมโนสีแดง แล้วรอยเท้าที่เธอเดิน เต็มไปด้วยคราบเลือด บางครั้งเชื่อว่าสาวหิมะเป็นวิญญาณของหญิงที่ตั้งครรภ์ ที่ตายเพราะพายุหิมะ และเมื่อใครเดินผ่านมาตามทางแล้วพบเห็นเธอเข้า เธอจะยิ้มแล้วยอมให้คนนั้นอุ้มลูก เหยื่อจะไม่สามารถปล่อยลูกของเธอได้เมื่ออุ้มแล้ว และลูกของเธอจะหนักขึ้นและเย็นจนแข็ง ทำให้เหยื่อขยับไปไหนไม่ได้ และจะจมหิมะตาย

ทว่าเรื่องเล่าที่มีชื่อเสียงของสาวหิมะ เป็นเรื่องที่มีอยู่ว่า ชายตัดฟืน 2 คน คนหนึ่งยังหนุ่ม ส่วนอีกคนค่อนข้างมีอายุ ติดอยู่ท่ามกลางพายุหิมะไม่สามารถกลับได้ จึงต้องหาที่พักซึ่งเป็นกระท่อมร้างเพื่อหลบหิมะก่อน เมื่อทั้งคู่หลับลง กลางดึกนั้นมีเพียงชายคนที่อายุน้อยกว่ากึ่งหลับกึ่งตื่น เห็นผู้หญิงที่สวมกิโมโนสีขาว หน้าตาซีดเผือด และมีแววตาที่น่ากลัว เป่าลมหายใจใส่ชายคนที่มีอายุกว่า ชายคนที่อายุน้อยกว่าตกใจมากจนพูดไม่ออก แล้วสาวหิมะก็เข้ามากระซิบว่าเธอจะไว้ชีวิตเขา ตราบเท่าที่เขาไม่แพร่งพรายเรื่องของเธอให้ใครรู้ แล้วสาวหิมะก็หายตัวไป เขาพบว่าชายคนที่สูงวัยกว่าได้แข็งตายไปแล้ว  

หลังจากนั้น 1 ปีให้หลัง เขาได้พบกับผู้หญิงคนหนึ่งที่ค่อนข้างสูง หน้าตาซีดเผือด แต่เป็นผู้หญิงที่หน้าตาดี เขาตัดสินใจแต่งงานและอยู่กินกับเธอ ถึงแม้ว่าเธอจะมีลูกกับเขาถึง 10 คน แต่ความงามของเธอไม่เปลี่ยนแปลงไปเลยซักนิดเดียว วันหนึ่งสามีก็เกิดหลุดปาก เล่าเรื่องสาวหิมะออกมาให้เธอฟัง เมื่อเธอได้ยิน เธอก็คืนร่างกลับเป็นสาวหิมะตนเดิม ตนเดียวกับที่สามีเคยเจอ ด้วยความเป็นมนุษย์ ฝ่ายสามีเกิดหวาดกลัวภรรยา แต่เพราะว่าเธอเห็นแก่ลูกๆ จึงไว้ชีวิตสามีแล้วหายตัวไป หลังจากนั้นก็ไม่มีใครได้พบกับสาวหิมะนางนั้นอีกเลย

ส่วนใหญ่แล้ว เรื่องเล่าของ ยุกิอนนะ จะปรากฏในทางตอนเหนือของเกาะญี่ปุ่นเสียเป็นส่วนมาก ไม่ว่าจะเป็นทางแถบฮกไกโดหรือทางแถบจังหวัดอิวาเตะ เนื่องจากทางตอนเหนือของญี่ปุ่นจะมีอากาศหนาวเย็น และมีหิมะปกคลุมอยู่เกือบตลอดทั้งปี จึงมีเรื่องเล่าขานของยูกิอนนะ มากกว่าท้องที่อื่นๆ 
และนอกจากนี้เกมออนไลน์ชื่อดังอย่างเทลส์รันเนอร์ยังใช้เรื่องของสาวหิมะมาทำเป็นการแข่งขันโดยใช้ชื่อเจ้าหญิงหิมะ

## แหล่งข้อมูลอื่น
* ข้อมูลสาวหิมะ จาก obakemono.com (14/10/2007) 
* ข้อมูลสาวหิมะ จาก Youkai Library (14/10/2007) 

หมวดหมู่:โยไก
หมวดหมู่:ตำนานพื้นบ้าน
หมวดหมู่:คติชนญี่ปุ่น
ท่าอากาศยานนานาชาติโอซากะ

**ท่าอากาศยานนานาชาติโอซากะ** () ตั้งอยู่ระหว่างเมืองอิตามิ จังหวัดเฮียวโงะ และเมืองโทโยนากะ จังหวัดโอซากะ ประเทศญี่ปุ่น มักจะเรียกโดยทั่วกันว่า สนามบินอิตามิ

เที่ยวบินส่วนมากของโอซากะจะเป็นเที่ยวบินภายในประเทศ รองรับการจราจรภายในเขตคันไซ ส่วนเที่ยวบินระหว่างประเทศจะให้บริการอยู่ที่ท่าอากาศยานนานาชาติคันไซ

## สายการบิน
* เจแปนแอร์ไลน์
** เจแปน ทรานส์โอเชียน
** เจแปนแอร์คอมมูเตอร์
** เจเอแอลเอกซ์เพรส
** เจแอร์
* แฟริงก์
* ออลนิปปอนแอร์เวย์
* แมนดารินแอร์ไลน์

## อ้างอิง

## แหล่งข้อมูลอื่น

* ท่าอากาศยานนานาชาติโอซากะ

อ
หมวดหมู่:สิ่งก่อสร้างในจังหวัดโอซากะ
หมวดหมู่:สิ่งก่อสร้างในจังหวัดเฮียวโงะ
.ac

**.ac** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเกาะอัสเซนชัน เริ่มใช้ครั้งแรกเมื่อ พ.ศ. 2540

บางครั้ง .ac ที่เป็นโดเมนระดับบนสุด (ไม่ใช่ .ac ที่เป็นโดเมนระดับที่สอง เช่น .ac.th หรือ .ac.uk) ถูกใช้โดยเว็บไซต์ของสถานศึกษาที่ไม่ได้อยู่บนเกาะอัสเซนชัน แต่อยู่ในประเทศอื่นหรือดินแดนอื่น ในลักษณะคล้ายคลึงกับ .edu

การลงทะเบียนสำหรับโดเมนได้เปิดให้ทุกคน สำนักทะเบียนให้การยอมรับการจดทะเบียนชื่อโดเมนระดับสากล

โดเมนนี้เป็นการทำการตลาดโดยผู้ค้านายหน้า (โบรกเกอร์) โดเมนบางรายเพื่อใช้เป็นโดเมนสำหรับเมืองอาเคิน ประเทศเยอรมนี ตามชื่อป้ายทะเบียนรถยนต์ ("AC") ในเมืองนั้น

## การใช้เป็นอักษรย่อคำว่า "academic"
เนื่องจากมีความคล้ายคลึงกันกับโดเมนระดับที่สอง .ac ("วิชาการ") ที่อยู่ภายใต้โดเมนระดับบนสุดตามรหัสประเทศ สถาบันการศึกษาบางแห่งจึงมีการจดทะเบียนภายใต้โดเมนระดับบนสุดของ .ac ด้วย:

* มหาวิทยาลัยเคอร์ดิสถาน (เคิร์ดตอนกลาง: زانکۆی کوردستان, *Zankoy Kurdistan*) ในเฮวเลร์ เคอร์ดิสถาน
* วิทยาลัยรัลสตัน ในซาวันนาห์ จอร์เจีย สหรัฐอเมริกา
* วิทยาลัยเฟธมิชชันไบเบิล ในเอดินบะระ สกอตแลนด์
* นอกจากนี้ยังใช้สำหรับการโปรโมต แคมเปญ และการย่อ URL โดยส่วนต่าง ๆ ของมหาวิทยาลัยเอดินบะระ สกอตแลนด์
* คณะเวชศาสตร์เขตร้อนและหน่วยวิจัยโรคเขตร้อนมหิดล–อ็อกซ์ฟอร์ด (MORU) มหาวิทยาลัยมหิดล ในกรุงเทพมหานคร
* INFORM (เครือข่ายสารสนเทศเน้นการเคลื่อนไหวทางศาสนา) ตั้งอยู่ที่ วิทยาลัยเศรษฐศาสตร์และรัฐศาสตร์แห่งลอนดอน ในกรุงลอนดอน สหราชอาณาจักร 
* มหาวิทยาลัยนิวคาสเซิล เป็นมหาวิทยาลัยออนไลน์ซึ่งไม่เกี่ยวข้องกับ มหาวิทยาลัยนิวคาสเซิล ในสหราชอาณาจักร หรือ มหาวิทยาลัยนิวคาสเซิล ประเทศออสเตรเลีย
* มหาวิทยาลัยนานาชาติธากา ในกรุงธากา บังกลาเทศ

## การใช้งานอื่น&thinsp;ๆ
* เมื่อวันที่ 10 ธันวาคม พ.ศ. 2556 The Pirate Bay ได้เปลี่ยนเป็นโดเมน .ac
* .ac ถูกนำไปใช้โดยซอฟต์แวร์ป้องกันการโกง Easy Anti-Cheat
* .ac ถูกนำไปใช้เป็นคำย่อสำหรับกิจกรรมและ/หรือที่พักเป็นครั้งคราว โดยเว็บไซต์การท่องเที่ยว

## อ้างอิง

## แหล่งข้อมูลอื่น
* รายชื่อโดเมนระดับบนสุดตามรหัสประเทศ 

ac
หมวดหมู่:อัสเซนชัน
.ag

**.ac** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศแอนทีกาและบาร์บิวดา เริ่มใช้ครั้งแรกเมื่อ พ.ศ. 2534

## การลงทะเบียนระดับที่สองและสาม
การลงทะเบียนโดเมนสามารถทำได้ในระดับที่สองโดยตรงภายใต้ .ag หรือในระดับที่สามภายใต้ .com.ag, .org.ag, .net.ag หรือ .co.ag ไม่มีข้อจำกัดแม้ว่าใครก็สามารถลงทะเบียนได้

## จ้างโดเมน
นอกเหนือจากวัตถุประสงค์การใช้งานเดิมที่เป็นรหัสประเทศแล้ว โดเมน .ag ยังได้วางตลาดเพื่อใช้สำหรับเว็บไซต์ที่เกี่ยวข้องกับการเกษตร และสำหรับไซต์ที่อ้างอิงสัญลักษณ์อะตอมสำหรับเงิน Ag. นอกจากนี้ยังมีการใช้งานที่เป็นไปได้สำหรับการจ้างโดเมนอื่น ๆ สำหรับคำภาษาอังกฤษที่ลงท้ายด้วย -ag มูลนิธิเฮอริเทจใช้ .ag เพื่อย่อ URL (herit.ag)

### ".ag" หมายถึง "Aktiengesellschaft"
Aktiengesellschaft ย่อมาจาก AG เป็นคำภาษาเยอรมันที่หมายถึงบริษัทที่ถูกจำกัดด้วยหุ้น กล่าวคือ เป็นเจ้าของโดยผู้ถือหุ้น และอาจซื้อขายในตลาดหุ้น คำนี้ใช้ในเยอรมนี ออสเตรีย และสวิตเซอร์แลนด์ แต่ไม่ใช่ลีชเทินชไตน์หรือลักเซมเบิร์ก

### สถานะทางกฎหมายของ .ag ในเยอรมนี
ศาลในเยอรมนี (5. Zivilsenat des Oberlandesgerichtes Hamburg) ตัดสินในเดือนกรกฎาคม 2547 ว่าโดเมน .ag สามารถจดทะเบียนได้โดย Aktiengesellschaft เท่านั้น และต่อท้ายด้วย AG ที่มีชื่อเดียวกันกับโดเมนเท่านั้น ตัวอย่างเช่น บริษัทที่มีผู้ถือหุ้นในเยอรมนีที่มีชื่อ X AG ไม่สามารถจดทะเบียนเป็น y.ag

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูล
* รายชื่อโดเมนระดับบนสุดตามรหัสประเทศ 

ag
.ai

**.ai** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับแองกวิลลา เริ่มใช้ครั้งแรกเมื่อ พ.ศ. 2538

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง
* รายชื่อโดเมนระดับบนสุดตามรหัสประเทศ 

ai
.an

**.an** เป็นโดเมนระดับบนสุดตามรหัสประเทศ (ccTLD) สำหรับเนเธอร์แลนด์แอนทิลลีส เริ่มใช้ครั้งแรกเมื่อ พ.ศ. 2536

โดเมน .an ถูกยุบเมื่อวันที่ 10 ตุลาคม พ.ศ. 2553 แต่หลังการถูกยุบ โดเมน .an ยังคงเปิดใช้งานอยู่ต่อไปอีกระยะหนึ่ง แต่มีแนวโน้มว่าจะยกเลิกการใช้งาน .an ตามการยกเลิกรหัสประเทศหรือดินแดน AN ในระบบ ISO 3166-1 alpha-2

ภายหลังการยุบเนเธอร์แลนด์แอนทิลลีสและแบ่งเขตการปกครองใหม่ ได้มีรหัสประเทศหรือดินแดนในระบบ ISO 3166-1 alpha-2 เพิ่มเติม คือ CW ของกือราเซา, SX ของเกาะเซนต์มาร์ตินเฉพาะส่วนดินแดนของเนเธอร์แลนด์ และ BQ ของโบแนเรอ ซาบา และซินต์เอิสตาซียึส ขึ้นมา หลังจากนั้นได้มีโดเมน .cw, .sx และ .bq ขึ้นมาเพิ่มเติมตามรหัสประเทศใหม่ด้วย

ผู้รับจดทะเบียนโดเมนทยอยจัดการลบโดเมนที่อยู่ภายใน .an ออกตั้งแต่วันที่ 31 ธันวาคม 2556 จนในที่สุด วันที่ 30 ตุลาคม 2557 โดเมนระดับบนสุด .an ได้ถูกลบออกจาก root server จึงถือเป็นการยุติการใช้โดเมน .an ลงอย่างเป็นทางการ

## อ้างอิง

## ดูเพิ่ม
* Domain Name System
* โดเมนระดับบนสุดตามรหัสประเทศ

an
.ba

**.ba** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบอสเนียและเฮอร์เซโกวีนา เริ่มใช้ครั้งแรกเมื่อ พ.ศ. 2539

## โดเมนระดับที่สอง
ขั้นตอนการลงทะเบียนโดเมนภายใน .ba นั้นมีความซับซ้อนกว่าใน ccTLD อื่น ๆ เล็กน้อย ซึ่งกระบวนการได้ถูกกำหนดโดยกฎหมายและข้อบังคับของสถาบัน BiH สำหรับข้อมูลเพิ่มเติม โปรดดูข้อระเบียบเกี่ยวกับการจดทะเบียนโดเมน BA แม้ว่าทุกคนสามารถซื้อโดเมนระหว่างประเทศได้โดยไม่ต้องมีคำขอและยื่นเอกสารเพิ่มเติม แต่โดเมน .BA สามารถจดทะเบียนได้โดยนิติบุคคลซึ่งตรงตามข้อกำหนดทั้งหมดที่ระบุไว้ในข้อบังคับเท่านั้น แม้ว่าการจดทะเบียนโดเมนจะไม่มีค่าใช้จ่าย แต่จำเป็นต้องมีสถานะในท้องถิ่น และ บริษัทใด ๆ ที่มีชื่อจดทะเบียนหรือเครื่องหมายการค้าจดทะเบียนในบอสเนีย–เฮอร์เซโกวีนา สามารถจดทะเบียนโดเมน .BA ในชื่อเดียวกันได้ (โดยที่โดเมนนั้นยังไม่มีผู้ครอบครอง) แม้ว่าจะมีข้อแม้เพิ่มเติมในบางประการ

อนุญาตให้ใช้โดเมนระดับที่สองของเอกชน ซึ่งมีบริษัทที่แสวงหาผลกำไรนำไปใช้ แต่ยังมีโดเมนระดับที่สองซึ่งเป็นมาตรฐานอีกด้วย:

*.edu.ba สำหรับองค์กรการศึกษา
*.gov.ba สำหรับหน่วยงานราชการ
*.net.ba สำหรับผู้ให้บริการเครือข่าย
*.org.ba สำหรับองค์กรไม่แสวงหาผลกำไร

กฎข้อบังคับสำหรับโดเมนระดับที่สองที่เป็นมาตรฐานนั้นมีการบังคับใช้เป็นอย่างดี

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูล
* รายชื่อโดเมนระดับบนสุดตามรหัสประเทศ 

ba
รางวัลพูลิตเซอร์

**รางวัลพูลิตเซอร์** (, ) เป็นรางวัลของสหรัฐ ตั้งขึ้นเพื่อมอบแก่ผู้ได้รับเกียรติสูงสุดระดับชาติในวงการสิ่งพิมพ์ การบรรลุความสำเร็จทางวรรณกรรม และการประพันธ์เพลง บริหารจัดการโดยมหาวิทยาลัยโคลัมเบียในนครนิวยอร์ก

รางวัลพูลิตเซอร์จัดมอบเป็นรายปีแบ่งเป็น 21 ประเภท ในแต่ละประเภทผู้ได้รับรางวัลจะได้รับกิตติบัตรและเงินรางวัล 10,000 ดอลลาร์สหรัฐ ผู้รับรางวัลการหนังสือพิมพ์ในสาขาการบริการสาธารณะจะได้รับเหรียญทองซึ่งมักตกแก่หนังสือพิมพ์มาโดยตลอด แม้จะมีชื่อบุคคลได้รับการกล่าวยกย่องไว้ด้วย

รางวัลพูลิตเซอร์ก่อตั้งโดยโจเซฟ พูลิตเซอร์ นักหนังสือพิมพ์และผู้พิมพ์โฆษณาชาวฮังการี-อเมริกัน ซึ่งได้มอบเงินจำนวน 2 ล้านเหรียญไว้ในพินัยกรรมแก่มหาวิทยาลัยโคลัมเบียหลังการเสียชีวิตเมื่อ พ.ศ. 2454 เงินส่วนหนึ่งของกองมรดกนี้ได้ถูกนำไปใช้ในการก่อตั้งสถาบันวิชาการหนังสือพิมพ์ของมหาวิทยาลัยในปี พ.ศ. 2456 ได้มีการมอบรางวัลพูลิตเซอร์รางวัลแรกเมื่อวันที่ 4 มิถุนายน พ.ศ. 2460 ปัจจุบันมีการประกาศรางวัลทุก ๆ เดือนเมษายน การคัดเลือกผู้ได้รับรางวัลดำเนินการโดยกรรมการอิสระ

## ประเภทรางวัล
การจัดแบ่งประเภทรางวัลแบ่งเป็นงานที่เกี่ยวข้องกับการหนังสือพิมพ์ ศิลปะ และวรรณกรรมลายลักษณ์ โดยคัดเลือกผู้มีสิทธิ์ได้รับรางวัลจากรายงานการตีพิมพ์และภาพถ่ายของหนังสือพิมพ์รายวัน หรือ องค์การข่าวที่มีถิ่นฐานอยู่ในประเทศสหรัฐฯ เท่านั้น และตั้งแต่ปี พ.ศ. 2550 เป็นต้นไปจึงจะเริ่มพิจารณาการให้รางวัลจากการทำข่าวในโดยการพิมพ์รูปแบบต่าง ๆ ทุกประเภทที่เผยแพร่ทางอินเทอร์เน็ต ยกเว้นประเภทภาพข่าวซึ่งยังคงเข้มงวดตัดสินจากภาพนิ่งบนกระดาษเท่านั้น

ประเภทของรางวัลที่ได้กำหนดนิยามไว้ล่าสุดเมื่อ พ.ศ. 2550 มีประเภทตามที่ได้มอบรางวัลไปแล้วมีดังนี้
* บริการสาธารณะ (Public Service)
* รายงานข่าวด่วน (Breaking News Reporting)
* รายงานข่าวสอบสวนสืบสวน (Investigative Reporting)
* รายงานข่าวชี้แจง (Explanatory Reporting)
* รายงานข่าวท้องถิ่น (Local Reporting)
* รายงานข่าวระดับชาติ (National Reporting)
* รายงานข่าวนานาชาติ (International Reporting)
* งานเขียนเรื่องเด่นเฉพาะ (Feature Writing)
* งานวิจารณ์ (Commentary)
* งานวิพากษ์ข่าว (Criticism)
* งานเขียนบทบรรณาธิการ (Editorial Writing)
* งานบรรณาธิการภาพการ์ตูน (Editorial Cartooning)
* ภาพข่าวด่วน (Breaking News Photography)
* ภาพถ่ายหลัก (Feature Photography)

งานวรรณกรรมจดหมายและบทละครแบ่งออกเป็น 6 ประเภทดังนี้
* บันเทิงคดี (Fiction)
* บทละคร (Drama)
* ประวัติศาสตร์ (History)
* ชีวประวัติ หรือ อัตชีวประวัติ (Biography or Autobiography)
* กวีนิพนธ์ (Poetry)
* สารคดีทั่วไป (General Non-Fiction)

สำหรับรางวัลเพื่องานดนตรีมี 1 รางวัลคือ
* รางวัลพูลิตเซอร์สำหรับงานดนตรี

นอกจากนี้ยังมีการประกาศกิตติคุณและการให้รางวัลพิเศษเป็นจำนวนมาก รวมทั้งการให้ทุนเดินทางแก่นักศึกษาที่โดดเด่นในบัณฑิตวิทยาลัยการหนังสือพิมพ์ที่คณาจารย์เป็นผู้คัดเลือกจำนวน 4 ทุน

## รายชื่อผู้ได้รับรางวัล
คณะกรรมการตัดสินรางวัลพูลิตเซอร์จะแยกความแตกต่างระหว่าง "ผู้เข้ารับการพิจารณา" กับ "ผู้ได้รับการเสนอชื่อที่เข้ารอบสุดท้าย" ผู้เข้ารับการพิจารณาเป็นเพียงผู้ใดก็ได้ ที่ผู้พิมพ์และโฆษณานำงานของบุคคลนั้น ๆ เข้าขอรับการพิจารณาตามกระบวนการขั้นตอนทั่วไปของกรรมการ ซึ่งไม่ถือว่าดีเด่นมาก ส่วน "ผู้ได้รับการเสนอชื่อที่เข้ารอบสุดท้าย" ดังกล่าวที่ถือว่าเป็นผู้ได้รับการคัดเลือกจากคณะกรรมการตัดสินจะได้รับการประกาศชื่อพร้อมกับผู้ได้รับรางวัลตามประเภทนั้น ๆ

## อ้างอิง

## แหล่งข้อมูลอื่น

* Pulitzer Prize website and FAQ

หมวดหมู่:รางวัลพูลิตเซอร์
.cc

**.cc** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับหมู่เกาะโคโคส เริ่มใช้ครั้งแรกเมื่อ พ.ศ. 2540

## ดูเพิ่ม
* Domain Name System
* โดเมนระดับบนสุดตามรหัสประเทศ

cc
.cf

**.cf** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสาธารณรัฐแอฟริกากลาง เริ่มใช้ครั้งแรกเมื่อ พ.ศ. 2539

## ดูเพิ่ม
* Domain Name System
* โดเมนระดับบนสุดตามรหัสประเทศ

cf
ภักดิ์ เพชรเกษม

**ภักดิ์ เพชรเกษม** อดีตนักแสดง ที่เคยแสดงเป็น *ยักษ์โล้น* ในภาพยนตร์เรื่อง จุฬาตรีคูณ ร่วมกับ สมบัติ เมทะนี และแสดงภาพยนตร์ของฉลอง ภักดีวิจิตรหลายเรื่อง เช่น ศึกมาฆ่า ประกาศิตจางจูเหลียง ฟ้าเพียงดิน อินทรีแดง ตั๊กแตน ผึ้งหลวง เป็นต้น

ในปัจจุบันนี้ ท่านมีฐานะที่แย่ลง จนต้องอาศัยศาลาวัดราษฎร์สามัคคี หรือวัดกิโลเมตรที่ 10 อำเภอสัตหีบ เป็นที่อยู่อาศัย

## อ้างอิง